Un parlamento creyau por sufrachio universal s'aplega en Viena con representants de totz os estaus baixo dominio austriaco de fueras de Hongría. Bi ha muitos deputaus eslavos y votan en septiembre l'abolición d'os dreitos sinyorials y d'os ligallos de servitut. A causa d'os disturbios de Bohemia, reprimius por o canciller Schwarzenberg (un aristocrata de Bohemia), o gubierno y asambleya se treslatan ta Moravia. Pretenden creyar una Constitución on se respeten os dreitos d'as nacionalidatz. L'asambeya refirmaun prochecto presentau por Cajetán Mayer (un deputau moravo) en o que se respetan os territorios historicos y bi ha división en cerclos de caracter nacional, pero o emperadro Francisco Chusé y Scwarzenberg lo refusan. En marzo de 1489 l'asambleya ye disuelta y s'atorga una Constitución reaccionaria.